Fil-festa kulħadd ilesti xi ħaġa tajba għall-ikla ta'nofs inhar. Dik l-ikla l-kbira, l-ewlenija, il- qofol. Għax għal filgħaxija, illum, ikollna dawk il-ħafna kniek-knacks, il-miżà, l-appetisers, fi kliem fqir - fuq hiex tixrobl Karawett, mussels, biċċa torta ta' l-irkotta, xi biċċa timpana, u issa, immankabbilment - il-famuża pizza. Barra allura, minn dawk il-ħafna extras, li joħolqu dawk id- dilettanti tat-tisjir: sausage rolls, canapes, eċċ., u l-ħlewwiet tas-soltu, magħhom miżjud xi ħaġa li t-tifla, jew il-mamà, sabet xi riċetta tagħha fuq xi magażin, u jew semgħet tingħat f'xi programm tan- nisa minn fuq ir-radju. U whiskv u brandv, U vodka, uU vermouth sweet u vermouth div, u liqueur, u birra u ma nafx kemm kwalitajiet ta' coca, u l-bitter lemon, u lanqas naf kemm iżjed. X'differenza, ruħi qalbi, minn ikla u riċeviment ta' filgħaxija, minn - ngħidu aħna - qabel il- gwerra. Llum, il-mara, li għandha mistiednin nies tal-familja, qraba, li forsi joqogħdu barra Bormla, u l-għarus (jew l-għarusa) tat-tifla, jew tifel, għandha f'rasha x'sejra ssajjar. Taħseb għax-xiri minn qabel, ġranet qabel- għax għandha l-famuża fridge … u l-freezer. Ma għandhiex għalfejn tbakkar mis-setti matinati. Jistgħu jħalluha weħedha, għax kollox, kważi għandha lest. Għalkemm issaħħan. Jew titfa' fil-forn dak li lestiet, li qiegħed fis-silġ, lest misjur. U kulħadd, inkluż uliedha nisa, imorru għall-quddiesa solenni, u jiġu jgħidulha kemm kientajjeb, u x'qal, il-predikatur.. Il-mejda mifruxa, bil-pożati, lesti għal kull platt (jew dish, kif issa drajna ngħidu), frieket, skieken, mgħaref, u l-platt żgħir fuq ix-xellug għall-ħobż, bis-sikkinga partikolari għalih, u l-butir, fil- fidda,għamla trijangola, għal miegħu, u s-srievet. U jiġi l-brodu,jew soppa,u l-ewwel platt, (il-laħam boneless) it-timpana, u għad baqa': il-gateau. U wara, li trid, frott, bettieħ, dulliegħ, tuffieħ, kollox. U mbagħad tisma': 'Ma, ara x'iridu, liqueur,brandv7' 'Iva,bilħaqq.' 'U Ma, tinsiex il-kafġ wara, taf.' 'Oh, Joe, dak lest, ruħi … famuż … għamiltu.' Il-Kardinal Tedeschini fil-pranzu mal-mistiednin l-oħra. U mmorru lura għal qabel il-gwerra. Ġeneralment l-ikla kienet tkun, għall-festa, jew tiġieġa, jew fenek. Tinduna bl-importanza tat-tiġieġa għall-ikla, meta tkun tafli meta mara kien ikollha tarbija, dak kien il-lussu li kienet tittama u tistenna: ara aħsbulha għal tiġieġa tajba, u tuha l-brodu, u isiltulha l-laħam. F'xi ħlas kienet iddugha tiġieġa. Parentesi: kienu tigieġ li jiġru fl-agħlieqi, mhux tal-batterija, u kont tieħu brodu u laħam minnhom, b'togħma u konsistenza ġenwina. Mela tiġieġa, brodu, u jieħu kulħadd minnu, ikun ilu jitpespes minn kmieni filgħodu. Għax il-mara dak iż-żmien ma kellhiex il-fridge, u l-freezer. Kienet trid tbakkar, jekk trid il-laħam, mill- erbgħa ta' filgħodu, ħalli tieħdu u ssajru. Dari kellna l-guardacarne,biex inżommu xi ħaġa fil-frisk għall-għada, bħal kunserva, butir. Dan kien armarju bil-qiegħ ta' l-injam, u l-ġnieb kollha żingu mtaqqab, għall-frisk. Dan kien jiddendel jew fil-bitħa, jew fuq il-bejt fl-aktar rokna dellija u friska. Xi frotta trid. tintefa' fil-bir ġo barmil minn filgħaxija, ħalli tasal fuq il-mejda tal-'pranzu' kiesħa u pjaċevoli. Bħall-bettieħa. U l-bettieħa: darba qalli ħabib tiegħi, likien diġa' anzjan qabel il-gwerra, li meta jixtru bettieħa għall-ikla tal-festa, kienu jixtruha minn jum qabel. Għalfejn7 Ħalli jaqtgħu l-ponta, u jduquha ħalli jaraw hiex ħelwa. Jekk le, x'jagħmlu7 Mela: iħaffru 'l bettieħa miż-żerriegħa, sewwa tafux. Imbagħad, jitfgħu fiha flixkun luminata - jew kemm tesa' - jagħsru nofs lumija, u jitfgħu xi ħames imgħaref zokkor. Jaraw kif iqegħduha dritta ġo barmil, jagħmlulha t-tapp li jkunu qasmu minn fuq, u jniżżluha fil-bir. Qalli, dan il-ħabib, li kienet tasal fuq il-mejda, ħelwa… penitl Flok qargħa, kif Kien souffi6, li għalih u għall-pasti Spiru Tal-Beċċun' kien imsemmi, kif ukoll is-Sluta. Kienet diġa' daħlet id-drawwa, li bħala deżerta beda jissemma t- Trifla. Dan kellu l-varjetà skond il-gosti u kemm ikun qara riċetti dak lijkun. Ġeneralment dan kien jikkonsisti, f'saff pane di spanja, krema, erġa' pane di spanja, krema forsi differenti (custard taċ- ċikkulata), erġa' pane di spanja, u fuq xi dekorazzjoni. Filgħaxija, meta jiġu l-mistednin: luminata, xi flixkun whiskv (ibża' għalih Marv tafl, vermouth, xi ftit pastini, mastika, (kienet għadha popolari) u forsi pastizzi, li l-mara kienet tinżel is- Suq tixtri, u toffrihom anke meta jiksħu u joħroġ ix-xaħam għalihoml Imma konna nħossu ruħna stmati l-istess, b'inqas ismijiet … fancv… u inqas flus. U konna ngwadu l-festa l-istess, bl-istess ferħ, bl-istess entużjażmu, bl-istess qdusija. Bl- istess briju. Ħabib, li qed taqra, kif terġa' lura d-dar wara l-quddiesa u l-paniġierku, erġa' aqra dil- paġna, ara jekk l-ikel li semmejna giblekx ġuħ ta' nagħma, u li jġibu quddiemek, tiddivorahl Buon appetito.